Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Снежана Михајловска со службена легитимација број 28-0008 и Александра Божиновска со службена легитимација број 28-0011, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.Никола Вапцаров бр.11, застапуван од Директорот Изаер Мемеди и со Записник ИП1 број 16-2 од 17.01.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Изаер Мемеди, Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21 и 199/23), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Во случај кога Центарот е запознаен дека донесеното решение за регулирање на личните односи и непосредни контакти на малолетното дете со родителот со кого не живее, не се почитува од родителот кај кого е доверено малолетното дете, да го предупредува родителот за недостатоците во вршењето на родителското право и да го упатува сам или заедно со детето да посети соодветно советувалиште или некоја друга здравствена или социјална установа која може да даде потребен совет, да донесува решение за надзор над вршењето на родителското право на родителот кај кого е доверено детето и да презема мерки заради заштита на личноста, правата и интересите на детето, согласно член 83, 84, 85 и 86 од Законот за семејството.

**Рокот за извршување на изречената инспекциска мерка изнесува 90 дена по приемот на решението**

 2. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 3. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Снежана Михајловска со службена легитимација број 28-0008 и Александра Божиновска со службена легитимација број 28-0011, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, застапуван од Директорот Изаер Мемеди и состави Записник ИП1 број 16-2 од 17.01.2024 година, во кој се констатирани недостатоци и неправилности во постапка за регулирање на лични односи и непосредни контакти на малолетното дете со родителот со кој не живее.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-2 од 25.01.2024 година

 Инспектори за социјална заштита,

Снежана Михајловска

 Александра Божиновска